‘চিনা নই, আমরা ভারতীয়’, বিজেপি শাসিত রাজ্যে মৃত্যু যুবকের

ওয়েব ডেস্ক : সম্প্রতি দেশের মধ্যেই বর্ণ বিদ্বেষের শিকার হয়ে মৃত্যু হয়েছিল ভারতীয় এক যুবকের (Indian Youth)। অভিযোগ, চিনা সন্দেহে এমবিএ ওই পড়ুয়ার উপর হামলার অভিযোগ উঠেছিল বেশ কয়েকজন দুষ্কৃতীর বিরুদ্ধে। গুরুতর আহত হয়েছিলেন তিনি। ভর্তি ছিলেন হাসপাতালে। সেখানে ১৪ দিন মৃত্যুর (Death) সঙ্গে পাঞ্জা লড়ার পর গত শুক্রবার, ২৬ ডিসেম্বর মৃত্যু হয় তাঁর। সেই ঘটনার প্রতিবাদে ত্রিপুরা ও উত্তর-পূর্বের রাজ্যগুলিতে শুরু হয়েছে প্রতিবাদ।

জানা গিয়েছে, ওই পড়ুয়ার নাম অ্যাঞ্জেল চাকমা (২৪)। তিনি ত্রিপুরার (Tripura) বাসিন্দা। তিনি উত্তরাখণ্ডের (Uttarakhand) দেরাদুনে (Dehradun) পড়তে গিয়েছিলেন। সম্প্রতি এলাকায় স্থানীয় বাজারে গিয়েছিলেন অ্যাঞ্জেল ও তাঁর ছোট ভাই মাইকেল চাকমা। সেখানে কয়েকজন দুষ্কৃতী তাদের উদ্দেশ্যে বর্ণবিদ্বেষী মন্তব্য করেন। তবে সেই সময় আঞ্জেল ওই যুবকের জানিয়েছিলেন, “আমরা চিনা নই, আমরা ভারতীয়। সেটা প্রমাণ করতে আপনাদের কোন নথি দেখাতে হবে?”

আরও খবর : ৮৮তম জন্মবার্ষিকীতে বিমানের নাম রাখা হল রতন টাটার নামেই!

অভিযোগ, এর পরেই ওই যুবকদের উপর চড়াও হয় দুষ্কৃতীরা। গালিগালাজের পাশাপাশি ব্যাপক মারধর করা হয়। এমনকি ধারাল অস্ত্র দিয়েও হামলা চালানো হয় বলেও অভিযোগ। এই ঘটনায় গুরুতর আহত হন অ্যাঞ্জেল ও মাইকেল। দু’জনকেই ভর্তি করা হয় হাসপাতালে। তবে শুক্রবার মৃত্যু হয় অ্যাঞ্জেলের। ভাই মাইকেলের অবস্থাও আশঙ্কাজনক বলেই খবর। এর পর অ্যাঞ্জেলের দেহ যখন আগরতলায় নিয়ে আসা হয়, তখন ক্ষোভে ফেটে পড়েন সাধারণ মানুষ ।

এই ঘটনা নিয়ে উত্তরাখণ্ডের মুখ্যমন্ত্রী পুষ্কর সিং ধামি বলেছেন, এমন ঘটনা একদম বরদাস্ত করা হবে না। ঘটনায় ৫ জনকে ইতিমধ্যে গ্রেফতার করা হয়েছে বলে খবর। তবে মূল অভিযুক্ত যজ্ঞ আওয়াস্থি এখনও ফেরার বলেই জানা গিয়েছে। তাঁর মাথার দাম রাখা হয়েছে ২৫ হাজার টাকা।

দেখুন অন্য খবর :